text: Tinc un pis… « Parlem català
  Tinc un pis…
  La professora Míriam Verdugo ens explica una activitat feta al Bàsic 3:
  L'activitat s'inicia repartint un plànol d'un pis a cada alumne/a.
  A continuació el professor/a els diu que a partir d'aquell moment, són comercials que es dediquen a la venda de pisos i que han de descriure el pis, destacar-ne els punts forts, recomanar-lo i dir per què els seus companys l'haurien de voler comprar o llogar.
  Primer parla cada alumne/a de manera individual i els altres escolten i poden prendre notes, perquè un cop acabada aquesta primera fase, han de comparar els diferents pisos: El pis de …. és tan assolellat com el meu, però el meu… o bé, el teu pis és més petit que el meu…
  Un cop feta la ronda de comparacions, cadascú diu amb quin pis es queda i justifica la seva resposta.
  Crec que és una activitat que funciona. D'una banda, permet treballar continguts del curs, com són: la descripció de pisos, tot el lèxic que s'hi relaciona, les recomanacions i les comparacions. D'altra banda, desperta la creativitat, l'originalitat, els recursos de què disposa l'alumnat i activa l'atenció pel que diuen els altres.